22 



at faa et samlet Hele ud af den nye Udgave. Udgiveren 

 harderfor valgt den Vej at levere en stor samlet Bearbejdelse 

 af Insektbiologien med Optagelse af de Partier af Bergsøes 

 ældre Værk, der endnu kunde benyttes, og denne Opgave 

 synes godt løst, skønt man ikke ganske kan lukke Øjnene 

 for, at adskilligt af, hvad der er medtaget fra 1ste Udgave, 

 gør et ret forældet Indtryk. 



Insektbiologiens store Omfang har medført, at Udgiveren 

 ikke overalt har kunnet stille sig lige overlegent overfor 

 Stoffet. Afsnittene om de Former, der har været Genstand 

 for Udgiverens egne Undersøgelser som f. Eks. Orave- 

 hvepsene og Bierne, er derfor adskilligt bedre end de, 

 hvor Fremstillingen fortrinsvis er baseret paa Literaturen. 



I den nye Udgave er Afsnittet om Edderkopper, der 

 i den oprindelige Udgave optog en stor Plads, helt udeladt. 



Som Værket nu foreligger er det en stor populær 

 Haandbog i Insektbiologien, og som saadan vil det sikkert 

 kunde blive til megen Nytte, ikke mindst for Entomologerne, 

 men ogsaa for andre, der kommer i nærmere Berøring 

 med Naturen; store Afsnit vil med Udbytte kunne læses 

 af enhver Naturinteresseret. 



Den nye Udgave inddeles i fire Bøger, af hvilke den 

 første behandler Insekternes Anatomi og Udvikling. Medens 

 disse Emner kun optog ringe Plads i første Udgave, fylder 

 de her 222 Sider og ledsages af et Par Hundrede Figurer. 

 Det er vist sandsynligt, at Bergsøe havde Ret, naar han 

 indskrænkede dette Kapitel, der kun i ringe Grad egner 

 sig til populær Behandling. For at give Læseren saa megen 

 Kundskab om Insekternes Anatomi, som er tilstrækkelig 

 til Forstaaelsen af de efterfølgende Skildringer, var det 

 formentlig ikke nødvendigt at medføre saa meget som sket, 

 og Fremstillingen er paa den anden Side ikke fyldig nok, 

 naar den skal betragtes som en Oversigt over Insekt- 

 anatomien. Men hvormeget der i et Værk som det fore- 

 liggende skal medføres eller udelades, vil jo altid være 

 en Skønssag. 



